 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ኣብ ኣመሪካ ኣብ ሓደ መዓልቲ 94 ሽሕ ሰባት ብኮቪድ-19 ተለኺፎም 31 ጥቅምቲ 2020 ምንጪ ስእሊ, Getty Images ኣብ ኣመሪካ ኣብ ዝሓለፉ 24 ሰዓታት 94 ሽሕ ብኮሮናቫይረስ ተለኺፎም ትማሊ ሓሙስ 91 ሽሕ ሰባት በቲ ቫይረስ ከም ዝተታሕዙ ዝገለጸት ኣመሪካ ኣብ ዝቕጽል መዓልታት መዓልታዊ ልዑል ቑጽሪ መልከፍቲ ከም ዝተመዝገበ ትገልጽ ለበዳ ኮሮናቫይረስ ካብ ዝርአ ንጀነው ቑጽሪ በቲ ቫይረስ ዝተትሓዙ ሰባት ትሸዓተ ሚልዮን ከም ዝበጽሐ ጸብጻብ ዩኒቨርሲቲ ጆንስ ሆፕኪንስ የረድእ ኣብ ዝቕጽል ሰሙን ፕሬዝደንታዊ ስልጣን ንምውራስ ዝወዳደሩ ዘለው ሕጹያት ፕሬዝደንት ትራምፕን ጆ ባይደንን ሓደ ካብ ዝካትዕሉ ጉዳይ ኣተኣላልያ ለበዳ ኮሮናቫይረስ ምዃኑ ይፍለጥ ኣብዚ እዋን 21 ግዝኣታት ኣመሪካ በቲ ለበዳ ተጠቒዐን ኣለዋ ብፍላይ ገሊአን ግዝኣታት ኣብቲ መረጻ ወሳኒ ተራ ዘለወን እየን ብሓድሽ ርኽበት መድሃኒት ኮቪድ-19 ዝተሸለመት ጓል 14 ዓመት ተመሃሪት መዓልታዊ ኣስታት 100 ሽሕ ሰባት ብኮሮናቫይረስ ይልከፉ ኣለው ሓንቲ ካብኣተን ግዝኣት ዊስኮንሰን ኮይና ትማሊ ዓርቢ ዝነበረ ጎስጓስ መረጻ ንዝርግሐ እቲ ለበዳ ከጋድዶን ኣብታ ግዝኣት ንዝርከቡ ሆስፒታላት ከጨናንቖምንዩ ተባሂሉ ይስጋእ ኣብዚ እዋን ብዝተኻእለ መጠን ልዑል ቑጽሪ ዘለዎ ሰብ ክእከብ የብሉን ብፍላይ ኣብ ግዝኣት ዊስኮንሰን ከባቢ ግሪን ቤይን እቲ ለበዳ ብቕልጡፍዩ ዝዝርጋሕ ዘሎ ክብሉ ሆስፒታላት ብሓባር ኣብ ዘውጽኡዎ መግለጺ ሓቢሮም ፕሬዝደንት ትራምፕ ትማሊ ቅድሚ ጎስጓስ መረጻ ምክያዱ ዝለዓለ ቑጽሪ መርመራ ብምግባር በቲ ቫይረስ ዝተለኸፉ ሰባት ብብዝሒ ንረክብ ኣለና ሞት ግን ይንኪ ኣሎ ክብል ኣብ ትዊተር ጽሒፉዩ ብምኽንያት እዚ ለበዳ ብርክት ዝበሉ ዓበይቲ ምድላዋት ካብ ዕጽው ኣዳራሽ ወጻኢ ከምዝካየዱ እኳ እንተተገበረ ኣካላዊ ርሕቀት ስለ ዘይሕሎን መሸፈኒ ኣፍን ኣፍንጫን ኣብ ምጥቃም ክፍተት ስለ ዘሎን እቲ ለበዳ ይዝርጋሕ ኣሎ ጆ ባይደንውን ተመሳሳሊ ጎስጓስ መረጻ የካይድ ኣሎ እንተኾነ ዴሞክራት ግን ኣካላዊ ርሕቐት ከምዝሕሎ ይገብሩ እዮም ይበሃል ንኣብነት ደገፍቶም ኣብ መኪናታቶም ኮይኖም ከምዝከታተሉዎ ይሮም ከም ጸብጻብ ሮይተርስ ዩኒቨርሲቲ ጆንስ ሆፕኪንስ ኣመሪካ ብምኽንያት ኮቪድ-19 ሞት ልዕሊ 229 ሽሕ ሰባት ከም ዘመዝገበት ብምግላጽ ኣብዚ ወርሒዚ መዓልታዊ መጠን ሞት ይውስኽን ናብ ልዕሊ ሓደ ሽሕ ሓፍ ክብ ኢሉን ኣሎ ይብል ሰብ ሞያ ጥዕና ኣመሪካ ኣብዚ ወቕቲ መጠን ሞት ክውስኽ ከም ዝኽእል የጠንቅቑ ኣለው ብዛዕባ ኮሮናቫይረስ ዛጊድ መልሲ ዘይረኸቡ ሕቶታት ስም ቢል ጌትስ ስለምንታይ ምስ ሽርሒ ኮሮናቫይረስ ይለዓል? 